Diari Oficial de la Generalitat Valenciana


Sumari del DOGV 6396, del 12-11-2010 (2010/12857)

RESOLUCIÓ de 30 de setembre de 2010, de la Secretaria Autonòmica d'Educació, per la qual es disposa el funcionament de l'Institut d'Educació Secundària Núm. 2 de Paiporta.
---------------------------------------------------------------------------------------------------------------------------------------------------------------------------

### Dades del document

Número de DOGV
:   6396

Data del DOGV
:   12-11-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/12855


Data del document
:   30-09-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 30 de setembre de 2010, de la Secretaria Autonòmica d'Educació, per la qual es disposa el funcionament de l'Institut d'Educació Secundària Núm. 2 de Paiporta. [2010/12181]  
El Decret 133/2010, de 10 de setembre, del Consell, pel qual es crea l'Institut d'Educació Secundària Núm. 2 de Paiporta (DOCV núm. 6354 de 14.09.2010), va autoritzar a la Conselleria d'Educació per a dictar les disposicions necessàries per al seu compliment i desenvolupament.  
És procedent ordenar l'inici de les activitats del centre de nova creació, determinar les ensenyances que s'impartixen i adoptar les mesures necessàries perquè puga desenvolupar la seua activitat acadèmica.  
En virtut de la Resolució de 22 de juny de 2010 del conseller d'Educació sobre delegació de competències de determinats òrgans de la Conselleria d'Educació (DOCV núm. 6301 de 01.07.2010) i vista la proposta del director general d'Ordenació i Centres Docents, i de conformitat amb esta, resolc:  
Primer  
1. L'inici de les activitats en l'Institut d'Educació Secundària Núm. 2 de Paiporta, codi 88417800.  
2. El centre impartirà les ensenyances d'Educació Secundària Obligatòria i els batxillerats de les modalitats Ciències i Tecnologia i d'Humanitats i Ciències Socials.  
3. El Centre s'adscriu a la Universitat Politècnica de València, a l'efecte de realització de la prova d'accés a la universitat.  
4. El centre impartirà el programa d'educació bilingüe: Programa d'Incorporació Progressiva (PIP) el Programa d'Ensenyament en Valencià (PEV).  
Segon  
La Direcció Territorial d'Educació de València nomenarà l'equip directiu del centre, de conformitat amb el que establix el capítol IV del títol V de la Llei Orgànica 2/2006, de 3 de maig, d'Educació i el Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell (DOGV de 8.09.1997).  
Tercer  
La Direcció General d'Ordenació i Centres Docents determinarà i gestionarà els fons necessaris per a la posada en funcionament i manteniment del centre, i el dotarà amb l'equipament i material didàctic necessaris. A este efecte, la Direcció Territorial d'Educació efectuarà l'oportuna i raonada proposta.  
Quart   
El que establix esta resolució s'inscriurà en el Registre de Centres Docents de la Comunitat Valenciana.  
Quint  
S'autoritza les direccions generals d'esta conselleria perquè, en l'àmbit de les seues competències respectives, adopten les mesures necessàries per a l'aplicació i desenvolupament del que disposa la present resolució.  
Sext  
Transitòriament, en el curs escolar 2010/2011, l'Institut d'Educació Secundària La Sénia disposarà de 10 grups d'Educació Secundària Obligatòria, 2 de batxillerat.  
Sèptim  
Esta resolució es publicarà en el Diari Oficial de la Comunitat Valenciana i produirà efectes des de l'inici del curs escolar 2010/2011, excepte quan es referix al nomenament de l'equip directiu, supòsit en què s'estenen a l'1 de juliol de 2010.  
Contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la secretària autonòmica d'Educació en el termini d'un mes a comptar de l'endemà a la seua publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà a la seua publicació.  
Tot això d'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa i sense perjuí que s'utilitze qualsevol altra via que es considere oportuna.  
València, 30 de setembre de 2010.- El conseller d'Educació, p. d (Resolució de 22 de juny de 2010, DOCV núm. 6301, d'1 de juliol de 2010), la secretària autonòmica d'Educació: Concepción Gómez Ocaña.